Ügyiratszám: 332-1/2017

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága*

 *2017. 01. 18-án 1415 órakor kezdődő*

*nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József
* **Képviselők, aki nem tagja a bizottságnak:** Németi Attila Sándor

## a Polgármesteri Hivatal részéről jelen vannak: Dr. Sóvágó László polgármester, Dr. Korpos Szabolcs mb. jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Kunkliné Dede Erika egészségügyi, szociális irodavezető-helyettes, Szilágyiné Pál Gyöngyi városfejlesztési irodavezető-helyettes

* **további meghívottak:** Nagy Csaba belső ellenőr, Czeglédi Gyula Hungarospa Zrt. vezérigazgató, Nyéki István Hajdúszoboszlói Városgazdálkodási Nonprofit Zrt. vezérigazgató, Medgyesi Szilvia Hajdúszoboszlói Turisztikai Közhasznú Nonprofit Kft. mb. ügyvezető.
* **jegyzőkönyvvezető:** Fehér Adrienn

Marosi György Csongor:

Kolozsvári Csaba jelezte, hogy nem tud részt venni az ülésen. A jelen lévők létszáma alapján megállapítom, hogy a bizottság határozatképes.

A kiküldött napirendi pontokhoz 1 előterjesztés, a civil szervezetk és intézmények támogatása pályázati kiírás utólagosan került kiküldésre. A Turisztikai, Kulturális, Sport Bizottság tegnap elfogadta a keretükből adható támogatások pályázati felhívásait, így ezzel szinkronban a Gazdasági Bizottság is napirendre veheti a működési támogatásokra szóló pályázati kiírását. A 7801/4 hrsz-ú ingatlan önkormányzati tulajdonba vételéről és a krízis tűzifa pótlásáról szóló előterjesztéseket az indítványozó visszavonta.

Az elnök szavazásra bocsátotta az előterjesztések napirendre vételét.

A Gazdasági Bizottság 7 igen szavazattal (Marosi György Csongor, Antalné Tardi Irén, Harsányi István, Juhász Géza, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a plusz napirendi pont felvételét. (a döntéshozatalban 7 fő vett részt).

**1/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága elfogadja a civil szervezetk és intézmények támogatása pályázati kiírás napirendre vételét.**

Kanizsay György Béla 1417 órakor megérkezett az ülésre.

Az elnök szavazásra bocsátotta az így kialakult napirendet.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta az így kialakult napirendi pontokat (a döntéshozatalban 8 fő vett részt).

**2/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága elfogadja az így kialakult napirendi javaslatokat.**

**A képviselő-testület 2017. január 19-i ülés anyagának véleményezése:**

1. Előterjesztés az önkormányzati (többségi) tulajdonú gazdasági társaságok 2017. évi üzleti terveiről (1. sz. testületi előterjesztés):
2. Hungarospa Hajdúszoboszlói Zrt.
3. Hajdúszoboszlói Városgazdálkodási Nonprofit Zrt.
4. Hajdúszoboszlói Turisztikai Közhasznú Nonprofit Kft.

Előadó: vezérigazgató, ügyvezető

1. Javaslat a 2016. évi költségvetési rendelet módosítására. (2. sz. testületi előterjesztés)

Előadó: gazdasági irodavezető

1. Javaslat a 2017. évi költségvetési rendelet elfogadására. (3. sz. testületi előterjesztés)

Előadó: gazdasági irodavezető

1. Előterjesztés a Hajdúszoboszlói Gyermeksziget Bölcsőde alapdokumentumainak módosítására. (7. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés perrel kapcsolatos önkormányzati nyilatkozatról (12. sz. testületi előterjesztés)

Előadó: városfejlesztési irodavezető-helyettes

**Képviselő-testületi napirendben nem szereplő, csak bizottsági anyag:**

1. Előterjesztés a Járóbeteg-Ellátó Centrum működésének gazdálkodása szabályosságának, hatékonyságának ellenőrzéséről

Előadó: belső ellenőr

1. Tudományos kongresszus támogatási kérelem

Előadó: egészségügyi, szociális irodavezető-helyettes

1. Civil szervezetk és intézmények támogatása pályázati kiírás

Előadó: elnök

Tájékoztatók, bejelentések

1. **napirend**

***Előterjesztés az önkormányzati (többségi) tulajdonú gazdasági társaságok 2017. évi üzleti terveiről***

1. ***Hungarospa Hajdúszoboszlói Zrt.***

Czeglédi Gyula:

Tekintettel arra, hogy jubileumi év lesz, a marketing team és a menedzsment úgy döntött, hogy a nyitó rendezvény mellet a főszezonban még két nagy rendezvényt kíván megvalósítani. Az egyik egy születésnapi parti július 22-én, a másik pedig egy az augusztus 19-i hagyományt újraélesztő színvonalas koncert. A tervezet táblázatban nem szerepel számszakilag ez a döntés. Az 1. számú mellékletben a rendezvények költsége még 15.594 E Ft-al szerepel, melyet javítani szükséges 21.000 EFt-ra. Így az adózás előtti eredmény is csökken közel 6 MFt-al.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**3/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hungarospa Hajdúszoboszlói Zrt. 2017. évi üzleti tervének számszaki korrekcióval történő elfogadását.**

Felelős: elnök

Határidő: 2017. január 19.

1. ***Hajdúszoboszlói Városgazdálkodási Nonprofit Zrt.***

Nyéki István:

Az idei évben -a rendelkezésre álló információk birtokában- a társág 15,7 millió Ft veszteséget tervez, melynek fő oka a hulladékszállítás, -kezelés vesztesége, ami önmagába 75-76 MFt. Bízunk abban, hogy a veszteséget pályázati támogatásokból tudjuk mérsékelni, finanszírozni. Tárgyalások folynak és kialakulni látszik egy olyan döntés, amellyel megalapozottan finanszírozható lesz a társaság ezen tevékenységének költsége. A Városfejlesztési, Mezőgazdasági Bizottság ülésén elhangzott javaslatok alapján a temetői utak felújítására a beruházási tervünkbe 15 MFt-ot fogunk betervezni.

Antalné Tardi Irén:

A távhőszolgáltatással kapcsolatos jogszabály szerint az állami többlettámogatást fejlesztésekre kell fordítani. A 2016-ban keletkezett 20 MFt eredményt el lehet-e számolni a 16-ban megvalósított több mint 35 MFt-os beruházáshoz, vagy a 2017. évben tervezett temető útberuházáshoz.

Nyéki István:

A jogszabály szerint a túltámogatást a keletkezését követő két éven belül kell felhasználni. Ezek szerint nem lehet a tárgyévben felhasználni, és a könyvelés sem teszi lehetővé, mert a beszámolót követően kerülhet céltartalékba és onnan felhasználásra. A kérdéssel meg fogjuk keresni a Magyar Energia Hivatalt.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**4/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúszoboszlói Városgazdálkodási Nonprofit Zrt.2017. évi üzleti tervének elfogadását, azzal a módosítással, hogy a temetői utak felújítására 15 MFt kerüljön elkülönítésre.**

Felelős: elnök

Határidő: 2017. január 19.

1. ***Hajdúszoboszlói Turisztikai Közhasznú Nonprofit Kft.***

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**5/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúszoboszlói Turisztikai Közhasznú Nonprofit Kft. 2017. évi üzleti tervének elfogadását.**

Felelős: elnök

Határidő: 2017. január 19.

1. **napirend**

***Javaslat a 2016. évi költségvetési rendelet módosítására***

Egyéb kérdés, hozzászólás hiányában a levezető elnök szavazásra bocsátotta a határozati javaslatot.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**6/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a 2016. évi költségvetés módosító rendelet tervezetének elfogadását.**

Felelős: elnök

Határidő: 2017. január 19.

1. **napirend**

***Javaslat a 2017. évi költségvetési rendelet elfogadására.***

Lőrincz László:

A rendeletben javítani kell, hogy Dr. Vincze Ferenc jegyző helyett Dr. Korpos Szabolcs megbízott jegyző az aláíró.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**7/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a 2017. évi költségvetés rendelettervezet elfogadását az aláíró személyének „Dr. Korpos Szabolcs megbízott jegyző” re való módosításával.**

Felelős: elnök

Határidő: 2017. január 19.

1. **napirend**

***Előterjesztés a Hajdúszoboszlói Gyermeksziget Bölcsőde alapdokumentumainak módosítására.***

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**8/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúszoboszlói Gyermeksziget Bölcsőde alapdokumentumainak módosításaelfogadását.**

Felelős: elnök

Határidő: 2017. január 19.

1. **napirend**

***Előterjesztés perrel kapcsolatos önkormányzati nyilatkozatról***

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**9/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek, hogy a Debreceni Törvényszék 11.G40.168/2007/17/I. sz. Hajdúszoboszló Város Önkormányzata felperes által a Nádudvar Város Önkormányzata, mint alperes ellen tulajdonjog megállapítása iránt indított perben benyújtott keresetét visszavonja, és támogassa a per megszüntetését.**

Felelős: elnök

Határidő: 2017. január 19.

1. **napirend**

***Előterjesztés a Járóbeteg-Ellátó Centrum működésének gazdálkodása szabályosságának, hatékonyságának ellenőrzéséről***

Antalné Tardi Irén:

Nincs számszaki egyezőség a záró és a nyitóérték között. Hol jelentkezik a 47.000 Ft.

Nagy Csaba:

2013. és 2014. évre vonatkozásában volt egy számviteli szabályozás váltás. Egy rendező mérleget kellett készíteni, amelyben a különböző helyekre kellett besorolni a dolgokat, ott lehetett ez az elcsúszás.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**10/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága az Önkormányzat irányítása alá tartozó Járóbeteg-Ellátó Centrum működésének, gazdálkodása szabályosságának, hatékonyságának ellenőrzéséről készített jelentést elfogadja.**

Felelős: -

Határidő: -

1. **napirend**

***Tudományos kongresszus támogatási kérelem***

Marosi György Csongor:

A kérelemhez tartozik egy kiegészítés, ami utólag kiküldésre került. Ebben a Járóbeteg-Ellátó Centrum intézményvezető főorvosa 200.000 Ft-ot kért a rendezvényre. Az egyeztetések során az a javaslat született, hogy 150.000 Ft támogatást adjon a bizottság.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 7 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Képíró Ákos, Szabó Marianna, Orosz János József) 1 ellenszavazattal (Kanizsay György Béla) tartózkodás nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**11/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága az önkormányzat 2017. évi költségvetéséről szóló 21/2016. (XII.15.) önkormányzati rendelet 12.§ 1. bekezdés e.) pontjának felhatalmazása alapján a Járóbeteg-Ellátó Centrum részére a Tudományos kongresszus megrendezésének költségeire 150.000 Ft támogatást biztosít a 2017. évi költségvetés 12. számú melléklet külön keretek 12/ÖK Civil szervezetek és intézmények támogatása sorának terhére.**

Felelős: elnök

Határidő: 2017. január 31.

1. **napirend**

***Civil szervezetek és intézmények támogatása pályázati kiírás***

Marosi György Csongor:

Az egységesítés jegyében a pályázat beadási határidőt a Turisztikai, Kulturális, Sport Bizottság pályázatának beadási határidejével egyezően február 24-re tennénk. A döntéshez 30 nap áll rendelkezésünkre. Egyesületek, egyházak, helyi nemzetiségi önkormányzatok, költségvetési szervek és nonprofit gazdasági szervezetek pályázhatnak. Az alapítványok támogatásáról csak képviselő-testület dönthet, ezért nem is szerepelnek a felsorolásban. Magánszemélyek, gazdasági társaságok sem pályázhatnak. Mivel a maximális támogatás összege 200.000 Ft és csak működési kiadásokra adható, a kiírásban nem szerepel a 250.000 Ft feletti és a rendezvények elszámolására vonatkozó kötelezettség. A Turisztikai, Kulturális, Sport Bizottság javasolta, hogy a 2016. december 31-ig bejegyzett szervezetek pályázhassanak.

Antalné Tardi Irén:

Javaslom, hogy a program, illetve a beszerzés megtörténte után 60 nap legyen az elszámolás határideje. Így folyamatosan lehetne feldolgozni a bejövő elszámolásokat, és a következő évi pályázatoknál már időben információnk lesz arról, hogy ki nem számolt el. Az alapítványok támogatásánál csak hatáskörrel nem rendelkezik a bizottság, de szakmai véleményt adhat.

Marosi György Csongor:

Az alapítványok most is kaphatnak támogatást. A költségvetési tartalék terhére a testület dönthet a támogatásról. A KLIK vezetősége nem gördít akadályt az iskolák alapítványainak támogatásához. Az Emberi Erőforrások Minisztériumának működési pályázatában is elszámolási határidő van. Kivitelezhetetlennek tartom a 60 napon belüli elszámolást.

Bárdos Ilona:

Legyen az a kiírásban, hogy legkésőbb 2018. február 15-ig legyen az elszámolás.

Lőrincz László:

Amennyiben hamarabb elkölti a teljes támogatást, akkor 60 napon belül el kell számolnia.

Marosi György Csongor:

*Szabó Marianna* kérdésére válaszolva: azért nem lett korábbi időpont, mert szeretnénk a határidőt egységesen a másik pályázattal megjelölni.

Kanizsay György Béla:

Javaslom, hogy a két javaslatot együttesen alkalmazva az elszámolás határideje a felhasználást követő 60 napon belül, de legkésőbb 2018. február 15-ig legyen.

Dr. Sóvágó László:

A Szabó László Alapfokú Művészeti Intézmény nem kért támogatást, rendelkezik a szükséges eszközökkel. Így vizsgálat sem lesz.

Egyéb kérdés, hozzászólás hiányában az elnök szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor elnök, Antalné Tardi Irén, Harsányi István, Juhász Géza, Kanizsay György Béla, Képíró Ákos, Szabó Marianna, Orosz János József) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben és a módosító javaslatban foglaltak alapján - a következő határozatot hozta:

**12/2017. (I.18.) GB határozat**

**Hajdúszoboszló Város Önkormányzatának Gazdasági Bizottsága elfogadja a Civil szervezetek és intézmények támogatása pályázati kiírást azzal a módosítással, hogy az elszámolási határidő a teljes támogatási összeg felhasználást követő 60 napon belül, de legkésőbb 2018. február 15. legyen.**

Felelős: elnök

Határidő: 2017. január 20.

Marosi György Csongor bizottsági elnök 1457 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2017. január 19-i üléséről készített jegyzőkönyv mellékletét képezik.

**K.m.f**

**Marosi György Csongor Orosz János József**

 ***bizottsági elnök***  ***bizottsági elnök helyettes***

**Fehér Adrienn**

 ***jegyzőkönyvvezető***